Diari Oficial de la Generalitat Valenciana


Sumari del DOGV 3740, del 02-05-2000 (2000/2736)

Resolució del recurs ordinari número R-755/1997. Notificació.
-------------------------------------------------------------

### Dades del document

Número de DOGV
:   3740

Data del DOGV
:   02-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2736


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Resolució del recurs ordinari número R-755/1997. Notificació. [2000/S2736]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem a la senyora Mercedes Terol Cremades, Residencial Albayna, bungalou 324 (03876 el Campello) la resolució del recurs ordinari amb el número de referència interna R-755/1997.
  
«Resolució
  
Una vegada ha sigut examinat el recurs ordinari formulat per la senyora Mª Mercedes Terol Cremades contra la resolució del Servei Territorial d'Arquitectura i Habitatge d'Alacant en la sol·licitud de visat de contracte i ajudes econòmiques directes per a l'adquisició d'un habitatge de preu taxat, expedient número 03/1T/1559/1993/050.
  
Antecedents de fet
  
Primer. La interessada, adquirent d'un habitatge lliure de nova construcció, per mitjà d'un contracte de compravenda de 30 de juliol de 1993, va presentar en el Servei Territorial d'Arquitectura i Habitatge d'Alacant una sol·licitud de visat de contracte i ajudes econòmiques directes, el dia 13 d'agost de 1993.
  
Segon. Amb data 29 de novembre de 1993 i d'acord amb el que estableix el Reial Decret 1932/1991, de 20 de desembre, el Servei Territorial procedeix al visat del contracte, i dicta resolució sobre el finançament qualificat en què reconeix una subsidiació inicial del tipus d'interés del 6'50%. Així mateix informa a la interessada de les subvencions per a l'adquisició d'habitatges de preu taxat que li correspondrien, d'acord amb el que estableix la normativa i el Pla d'Habitatge aleshores vigent, i li indica que per a la resolució i pagament efectiu d'aquestes havien de presentar-se, entre d'altres documents, l'escriptura de compravenda i el certificat municipal d'empadronament i la cèdula d'habitabilitat de l'habitatge objecte de la sol·licitud d'ajudes.
  
Tercer. Mitjançant escrit de 22 d'octubre de 1996, el Servei Territorial va requerir la interessada en els termes establerts en l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a fi que presentara els documents que en l'escrit esmentat s'indicaven, entre aquests:
  
«Certificat de l'entitat bancària que acredite la concessió del préstec a l'adquirent, especificant el reial decret al qual s'acull el préstec esmentat, quantia, tipus d'interés i any del conveni».
  
L'11 de novembre següent, en relació amb el que s'havia sol·licitat, la part interessada va presentar un escrit en què adduïa el que va considerar pertinent en defensa dels seus interessos.
  
Quart. A la vista de l'expedient i d'acord amb el que disposa l'article 1.3. de l'Ordre de 10 d'octubre de 1995, del conseller d'Obres Públiques, Urbanisme i Transports, el Servei Territorial va dictar resolució en què denegava les ajudes de la Generalitat Valenciana, ja que no havia acreditat la interessada cap tipus de finançament que com a mínim supose el 60% del valor de taxació de l'habitatge esmentat.
  
Cinqué. Contra l'esmentada resolució va interposar recurs ordinari, dins del termini i en la forma que pertoca, la senyora Mª Mercedes Terol Cremades, amb les al·legacions que hi consten i que es donen per reproduïdes a fi de ser breus.
  
Fonaments de dret
  
Primer. Aquesta Direcció General és competent per a la resolució del present recurs ordinari, tant pel que estableix l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), així com pel que estableix el Decret 32/1998, de 31 de març, del Govern Valencià.
  
Segon. El que estableixen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer. L'Ordre de 26 de setembre de 1995, del Ministeri d'Obres Públiques, Urbanisme i Medi Ambient, per la qual es regula el tancament ordenat del sistema de finançament de les actuacions protegibles del Pla d'Habitatge 1992/1995, amb referència a la data límit del 16 d'octubre de 1995, obliga la Generalitat Valenciana, una vegada sobrepassats els objectius d'aquest i exhaurits els recursos que li havien sigut assignats, a adoptar les seues pròpies mesures en relació amb el tancament esmentat, la qual cosa estableix en compliment de l'esmentada ordre ministerial, l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb el tancament esmentat de Pla d'Habitatge 1992/1995.
  
Quart. De conformitat amb el que estableix l'article 1.3 de l'Ordre de 10 d'octubre de 1995, revalidada amb el rang normatiu de decret pel Decret 294/1995, de 25 d'octubre, les actuacions que fan referència a habitatges de preu taxat, només podran accedir a les ajudes de la Generalitat Valenciana quan acrediten qualsevol tipus de finançament que, com a mínim, supose el 60% del valor de taxació.
  
Cinqué. En 28 de desembre de 1995, s'aprova i publica el Reial Decret 2190/1995, sobre actuacions protegibles en matèria d'habitatge per al període 1996/1997 i estableix expressament l'article 3.2 d'aquesta normativa que: «El Ministeri d'Obres Públiques, Urbanisme i Medi Ambient satisfarà, a càrrec dels pressupostos, les subvencions i subsidis determinats en aquest Reial Decret, en aquells casos en els quals les comunitats autònomes hagen reconegut el dret a aquestes ajudes en virtut de la pròpia normativa i en el marc del corresponent conveni amb el Ministeri d'Obres Públiques, Urbanisme i Medi Ambient.».
  
Sisé. El 5 de juny de 1996, la Comunitat Valenciana, una vegada analitzades les disponibilitats pressupostàries, els objectius prioritaris recollits en el conveni marc amb l'administració central i, en especial, els compromisos adquirits, a fi de diligenciar els expedients pendents del Pla 1992/1995, aprova i regula mitjançant el Decret 113/1996, les condicions d'accés a les ajudes públiques en les actuacions protegibles en matèria d'habitatge.
  
Seté. En el cas de què tractem, examinada la documentació que hi ha en l'expedient es comprova:
  
1. Que respecte a les ajudes a càrrec de la Generalitat Valenciana, en la data límit de 16 d'octubre, és a dir, una vegada finalitzat el Pla d'Habitatge 1992/1995, l'esmentat expedient es trobava en tramitació, atés que no havia completat la interessada la documentació que necessàriament havia de presentar per a la resolució (model VPT 511) i pagament efectiu d'aquestes.
  
2. Que la sol·licitant no ha acreditat cap tipus de finançament de l'habitatge objecte de la sol·licitud d'ajudes.
  
Finalment, independentment del que s'ha dit anteriorment i, a més a més, si bé la disposició transitòria quarta del Decret 113/1996, de 5 de juny, del Govern Valencià sobre actuacions protegibles en matèria d'habitatge per al període 1992/1996, permet l'accés a les ajudes previstes en el Decret 55/1992, de 30 de març, per als habitatges visats abans del 16 d'octubre de 1995 i sense préstec qualificat, aquesta possibilitat no és procedent en aquest cas, ja que segons aquesta normativa és requisit imprescindible perquè es puga aplicar aquesta que la documentació justificativa i necessària per al pagament de les ajudes s'haja presentat abans del 30 de setembre de 1996 (article 21 de l'Ordre de 27 de juliol de 1994).
  
En conseqüència a la vista de les actuacions, atés que no desvirtua el que ha adduït la recurrent el contingut de la resolució impugnada, cal confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat per la senyora Mª Mercedes Terol Cremades, contra la resolució del Servei Territorial d'Arquitectura i Habitatge d'Alacant, de 9 de gener de 1997, la qual queda confirmada.
  
Contra la present resolució, que exhaureix la via administrativa, es podrà interposar un recurs contenciós administratiu, davant del jutjat contenciós administratiu d'Alacant, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga interposar qualsevol altre recurs que estime convenient.
  
València, 27 d'abril de 1999.- El director general d'Arquitectura i Habitatge: José Mª García Zarco.»
  
València, 3 d'abril de 2000.- El secretari general: Gaspar Peral Ribelles.